Държавен вестник, бр. 47, 2019 г., стр. 39

БРОЙ  47	
Д Ъ Р Ж А В Е Н  В Е С Т Н И К 	
СТР.  39  
бъдат известени за потенциално нарушение 
на антидопинговите правила.
(9) Периоди на неучастие в спортносъсте-
зателна дейност преди датата на влизане в 
сила на временното отстраняване, наложено 
или прието доброволно, не могат да бъдат 
приспадани от срока за лишаване от права 
независимо дали произтичат от избора на 
спортиста да не участва в спортносъстеза-
телна дейност, или са в резултат на отстра-
няването му от неговия отбор.
(10) В отборните спортове, когато е на-
ложен период на лишаване от състезателни 
права за отбора, освен ако справедливостта 
изисква друго, периодът на лишаване от със-
тезателни права започва да тече от датата 
на решението от окончателното изслушване, 
наложило лишаването от състезателни пра-
ва, или ако изслушването е отхвърлено – от 
датата, на която лишаването от състезателни 
права е прието или наложено по друг начин. 
Всеки период на временно лишаване от със-
тезателни права на отбора, наложено или 
доброволно прието, се приспада от общия 
период на лишаване от състезателни права, 
който трябва да бъде изтърпян.
Чл. 68. (1) По време на срока на лиша-
ване от права спортистът или друго лице 
нямат право на участие по никакъв начин 
в каквито и да са състезания или дейности, 
както и в състезания, които са разрешени 
или организирани от професионални лиги 
или организации, провеждащи международни 
или държавни спортни прояви, или всяка 
елитна или национална спортна активност, 
финансирана от правителствена институция, 
с изключение на оторизирани образователни 
или рехабилитационни антидопингови про-
грами, които са разрешени или организирани 
от подписали Кодекса страни, техни орга-
низации членки, включително лицензирани 
спортни организации, техни клубове или 
организации членки.
(2) Спортистът може да се завърне към 
тренировъчния процес в отбора си или да 
използва спортните съоръжения на клуба или 
на друга организация – страна по Кодекса, 
не по-рано от:
1. два месеца, преди да изтече срокът на 
лишаване от права, или
2. последната четвърт от изтърпявания 
период.
(3) Спортист или лице, изтърпяващи над 
4-годишен срок за лишаване от права, могат 
след края на четвъртата година да участват 
в местни спортни прояви, неутвърдени или 
намиращи се по друг начин под юрисдикцията 
на подписала страна или член на подписала 
Кодекса страна, но само ако съответната 
спортна проява не е на равнище, което би 
позволило директно или индиректно класи-
ране или натрупване на точки за участие в 
държавно първенство или в международна 
спортна проява.
(4) Алинея 3 не се прилага за спортист 
или друго лице, работещо в каквото и да е 
качество с непълнолетни.
(5) Спортистите и лицата, които изтърпя-
ват срок за лишаване от права, продължават 
да подлежат на тестване.
(6) При нарушаване на забраните по 
ал. 1 – 4 за участие в спортна дейност от 
страна на спортист или длъжностно лице, 
което изтърпява срок за лишаване от права, 
резултатите от участието им в съответното 
състезание или спортна проява се анулират 
и към края на първоначалния период на 
лишаване от права се добавя нов период на 
лишаване от права, равен по продължител-
ност на първоначалния.
(7) Наложеният отново срок за лишаване 
от права може да бъде променен в зависи-
мост от степента на вина на спортиста или 
на другото лице и от други обстоятелства 
по случая. Антидопинговата организация, 
чиято процедура за управление на резулта-
ти е довела до първоначалното налагане на 
срока за лишаване от права, е тази, която 
определя дали има нарушение на забраната 
за участие, както и дали е уместно повторно 
наложената санкция да бъде променена.
(8) При нарушение на антидопинговите 
правила, за което не се прилага намалена 
санкция за специфична субстанция по реда 
на чл. 59, подписалите Кодекса страни, 
техните организации членки, включител-
но лицензираните спортни организации и 
правителствата, прекратяват частично или 
изцяло финансовата подкрепа или свързани-
те със спортната дейност облаги за лицето 
нарушител.
(9) Когато спортно-техническо лице или 
друго лице подпомагат лице за нарушаване 
на забрана при лишаване от състезателни 
права, антидопинговата организация с юрис-
дикция над това спортно-техническо лице 
или друго лице за такава помощ налага 
санкции за нарушаване на чл. 6, ал. 1, т. 9.
Чл. 69. (1) Ако повече от двама спортисти 
в отбор по отборен спорт бъдат признати 
за виновни в извършване на нарушение 
на антидопинговите правила във връзка с 
конкретна спортна проява, в допълнение 
към санкциите за нарушителите могат да 
се наложат санкции на целия отбор – по 
преценка на ръководния орган на проявата.
(2) При условие че повече от един спор-
тист от отбор по отборен спорт е известен 
по реда за нарушение на антидопинговите 
правила във връзка с дадена спортна проява, 
нейният ръководен орган провежда подходя-
що целево тестване на отбора през периода 
на спортната проява.